তাঞ্জাবুর পুতুল
তাঞ্জাবুর পুতুল হল টেরাকোটার উপাদান দিয়ে তৈরি এক প্রকারের ঐতিহ্যবাহী ভারতীয় খেলনা মাথা নাড়া পুতুল। পুতুলের ভারকেন্দ্র এবং মোট ওজনের কেন্দ্রস্থলটি একেবারে এটির সবচেয়ে নিচের বিন্দুতে কেন্দ্রীভূত থাকে, যার ফলে পুতুলটিকে সামান্য নাড়িয়ে দিলে এর মধ্যে ধীরগতির দোলসহ নাচের মতো একটি অবিচ্ছিন্ন গতিবিধি তৈরি হয়। এই খেলনাগুলো ঐতিহ্যগতভাবে হাতে তৈরি করা হয়। ২০০৮ সালে ভারত সরকার এটিকে ভৌগোলিক নির্দেশক হিসাবে স্বীকৃতি দিয়েছে। -